tomron87/hebrew-wikipedia-sentences-corpus huggingface dataset:
בשנת 2005 פרסמה עיריית תל אביב מכרז לתכנון חדש של האזור כמרכז עסקים.
במכרז זכה משרד אדריכלים מנספלד-קהת, ביולי 2006. התוכנית אושרה בנובמבר 2016 בשטח של 400 דונם, כולל קירוי חלק משטח נתיבי אילון, בניית מאות דירות, אלפי מטרים של משרדים ומסחר, ומרכז תחבורה.
בשנת 2015 החלו בסמוך ל"מסוף 2000" העבודות להקמת תחנת ארלוזורוב, תחנת רכבת קלה תת-קרקעית כחלק מהקו האדום של הדנקל.
בספטמבר 2016 החלו עבודות לשדרוג המסוף שהסתיימו בנובמבר 2017. במסגרת השדרוג הורחב המסוף על חשבון חניון "חנה וסע".
הרציפים שודרגו משמעותית, שטח המרחב הציבורי של הולכי הרגל גדל וגם בוצעו שינויים באזורים התפעוליים.
בשנת 2020 החלו העבודות להקמת תחנת רכבת קלה מסוף ארלוזורוב בפני השטח, אשר תהיה תחנת קצה בקו הסגול של הדנקל ותמוקם בצמוד לתחנת הרכבת סבידור מרכז.
קווי אוטובוס ורכבת קלה מהמסוף
בצמוד למסוף נמצאת תחנת ארלוזורוב של הקו האדום של הדנקל.
בעתיד המסוף ישמש גם כתחנת המוצא של הקו הסגול אשר עתיד להיפתח ב-2027.
רשימת קווי אוטובוס היוצאים מהמסוף
המסוף משמש כתחנת מוצא למספר קווים עירוניים בתל אביב ובנוסף ישנם קווי אוטובוס רבים העוברים בקרבת המסוף ברח' על פרשת דרכים ודרך בגין, מרבית הקווים העירוניים מופעלים על ידי דן.
את הקווים לבקעת אונו מפעילה קווים ואת הקווים לאזור ראשון לציון מפעילה אגד.
בנוסף לשירות העירוני במסוף, המסוף משמש כתחנת מוצא למספר רב מאוד של קווים בין-עירוניים.
רובם יוצאים ממתחם הרציפים הקרוב לכניסה לתחנת הרכבת תל אביב מרכז.
קווים בדרך נמיר/על פרשת דרכים - חלוקה לפי אזורי פעילות
+מפעילהאזורי פעילותדןתל אביב-יפו, רמת גן, בני ברק, גבעתיים, פתח תקווה, בת ים, גבעת שמואל, חולוןמטרופוליןהרצליה, רעננה, כפר סבא, הוד השרון, קריית אונו, רמת השרון, נתניהאלקטרה-אפיקיםראש העין, כפר קאסםקוויםחריש, אום אל פחם, ואדי עארה, באקה אל גרבייה, ג'ת, זמראגדחולון, ראשון לציון, רחובות, נס ציונה, חדרה, בנימינה, חיפה, עפולה, נוף הגליל,
טבריה, צפת, קריית שמונה, קצרין, כרמיאל, עכו, נהריהנסיעות ותיירות נצרתנצרת, נוף הגליל
אהמט מסוט ילמז (בטורקית: Ahmet Mesut Yılmaz; 6 בנובמבר 1947 – 30 באוקטובר 2020) היה מדינאי טורקי וחבר האספה הלאומית הגדולה של טורקיה, שימש כראש ממשלת טורקיה בשלוש כהונות נפרדות בשנות התשעים של המאה ה-20, כסגן ראש ממשלת טורקיה, וכמנהיג מפלגת המולדת.
הוא היה בעל תואר ראשון בכלכלה ומימון מאוניברסיטת אנקרה והמשיך את לימודיו בתחום באוניברסיטת קלן בגרמניה בין השנים 1972 ו-1974. הוא עבד בשוק הפרטי עד מאי 1983 עת היה בין מקימיה של מפלגת המולדת, ושימש כמשנה ליו"ר טורגוט אזאל.
כשהמפלגה ניצחה בבחירות שנערכו באותה שנה מונה כדובר הממשלה ולאחר מכן כשר התיירות והתרבות.
במהלך המחצית הראשונה של שנות התשעים החלה המפלגה מאבדת מכוחה ומדיניותה הליברלית הכלכלית כמו גם תמיכתה בצירוף לקהילה האירופית הביאה לירידה בתמיכה בה בקרב אוכלוסייה מסורתית.
שלטונה של מפלגת הרווחה היה קצר מועד, וב-1997 התחוללה ה"מהפכה הפוסט-מודרנית" (Post-modern darbe), כשהצבא הביא בהתבטאויותיו להתפטרותו של ארבקן.
דבר זה פתח בפני ילמז את ההזדמנות להקים את הממשלה השלישית בראשותו.
בשנת 2007 הוא נבחר שוב לאספה הלאומית כמועמד עצמאי.
בשנת 2005 הועמד ילמז לדין בשל חשדות לשחיתות בתקופת כהונתו כראש ממשלה, אך זוכה שנה לאחר מכן.
מסווה הוא כל דבר שמסתיר או משנה את המראה של האדם הפיזי, כולל פאה, משקפיים, איפור, תלבושות ועוד.
הסוואה היא סוג של מסווה, כאשר ניתן גם להסוות חפצים כדי להסתיר את ייעודם האמיתי.
מסווה משמש בעיקר פושעים וסוכנים חשאיים המבקשים להימנע מזיהוי, אדם שעובד בסוכנות מסוימת ומנסה להשיג מידע עלול ללכת 'סמוי' כדי לקבל מידע בלי להיות מוכר על ידי הציבור; אדם או סלבריטי ידוע יכול ללכת 'בעילום שם' כדי להימנע מתשומת לב של עיתונות לא רצויה.
בספרי קומיקס וסרטים ההסוואות משמשים גיבורי על ובמדע בדיוני על ידי חייזרים, בנוסף גם להתחפש במסווה או בתחפושת חקיינית או תואמת זו מסורת בליל כל הקדושים.
בספרי קומיקס וגיבורי על, הסוואות משמשות להסתיר את הזהות הסודית ולשמור כוחות מיוחדים בסוד מאנשים רגילים.
לדוגמה, סופרמן מציג את עצמו כקלארק קנט, וספיידרמן מסווה את עצמו בתחפושת, כך שהוא לא יכול להיות מוכר כפיטר פארקר.
במדע בדיוני, חייזרים לעיתים קרובות מסווים את עצמם במראה אנושי בלבישת "חליפות אנושיות" כתחפושות.
בשירה האפית, אודיסאוס משתמש במסווה של קבצן כדי לבחון את נאמנותם של המשפחה שלו ומשרתיו כששב ממסע של 10 שנים.
לפעמים הסוואות משמשות בפעילויות פליליות ובריגול, זהו דימוי נפוץ בספרות בלשית ובסיפורי ריגול.
שרלוק הולמס לעיתים קרובות התחפש למישהו אחר כדי שלא יזוהה.
כמו כן, קליי קאמל, אחד מהאויבים של הקוסם מנדרייק נחשב אמן התחפושות, כי הוא מסוגל לחקות כל אחד ולשנות את המראה שלו בשניות.
מסוגלות עצמית או יעילות עצמית היא מושג שפיתח הפסיכולוג החברתי אלברט בנדורה, והיא מתייחסת לדרך בה אדם תופס את היכולת של עצמו לבצע התנהגות שתביא לתוצאה מסוימת.
מסוגלות עצמית משפיעה על כל תחום בעשייה האנושית.
מדובר באמונה של האדם לגבי יכולתו לבצע משימה, להתמודד עם אתגרים ובהתאם לכך על ההחלטות והבחירות שאדם עשוי לבחור בחייו כמו בבריאות, חינוך וחקלאות.
אדם בעל תחושת מסוגלות עצמית גבוהה מעריך את יכולתו להתמודד בהצלחה עם מטלה כגבוהה, וזה מוביל אותו להשקיע מאמץ בביצוע גם לנוכח קשיים ומכשולים.
אדם בעל מסוגלות עצמית גבוהה, מעריך את יכולתו להתמודד בהצלחה עם מטלה מסוימת כגבוהה.
מסוגלות עצמית גבוהה מגבירה את הנטייה להשקיע מאמצים בביצוע המשימה.
לעומת זאת, מסוגלות עצמית נמוכה מחלישה את המוטיבציה להתאמץ לשם ביצוע המשימה, וגוררת מחשבות על כישלון ודיכאון.
כשאדם תופס את המשימה המוטלת עליו ככזו שלא תואמת את יכולותיו, כפי שהוא מעריך אותן - הוא לרוב יפסיק להשקיע מאמצים במטלה, בעוד תפיסתו את המשימה ככזו שתואמת את יכולותיו תגרום להשקעת מאמץ יתר, גם לנוכח קשיים ומכשולים.
לפיכך, תפיסת המסוגלות העצמית של האדם משפיעה על התנהגותו בדרכים שונות.
היא עשויה להשפיע על המוטיבציה שלו להשקיע מאמץ במשימה, ואף על עצם הבחירה של המשימות שיבצע או ההימנעות מהן.
אנשים בעלי הערכת יתר של יכולותיהם, באופן שגבוה בהרבה מהיכולת האמיתית שלהם, עלולים לבצע משימות שהן מעל ומעבר לכוחותיהם, ואף לגרום לנזקים בשל כך.
לעומתם, בעלי תחושת מסוגלות נמוכה בהרבה מיכולותיהם האמיתיות, עשויים להימנע מביצוע משימות וכך לא לבטא ולפתח יכולות אלו.
תפיסת המסוגלות משפיעה גם על דרכי חשיבה ולעיתים יוצרת הטיות קוגניטיביות - למשל בעלי מסוגלות נמוכה נוטים לחשוב שמשימות הן קשות מכפי שהן באמת, מה שמשפיע על תכנון וביצוע המשימה.
בהקשר לכך, בעלי מסוגלות גבוהה נוטים לחוש שליטה גבוהה על חייהם, וכי פעולותיהם שלהם הן אלו שמשפיעות על חייהם.
לעומתם, בעלי מסוגלות נמוכה נוטים לחוש פחות שליטה על התנהלות חייהם.
התפתחות תחושת המסוגלות העצמית בילדות
ג'ון בולבי (Bowlby) סבר שיחסי התקשרות סדירים עם המטפלים של הילד, היחסים שמהווים את הליבה של היחסים, מקנים לילדים תחושת ביטחון.
נושא מרכזי בספרות הזאת הוא שדמויות התקשרות בילדות מנבאות את תחושת המסוגלות של האדם במשך ימי חייו.
דמויות התקשרות בילדות פועלות דרך מודלים פנימיים של עבודה ו/או דרך רשת הקשרים החברתיים של האדם בילדותו.אלה הם גורמים מנבאים שמביאים יותר מאוחר ליכולת הסתגלות דרך מחזור החיים של האדם ובכלל זה היכולת להתקדם בפיתוח הקריירה .
תפיסת המסוגלות העצמית מושפעת מארבעה מקורות, שלכל אחד מהם השפעה שונה על המסוגלות העצמית של אדם - על האמונה ביכולתו וכן על נכונותו להתנסות במטלות שונות.
התנסות בהשלמת משימות - התוצאות של התנסויות קודמות שביצע האדם משפיעות על תחושת המסוגלות שלו.
התנסות בעבר שהסתיימה בהצלחה, מעלה את תחושת המסוגלות העצמית, ואילו כישלון קודם מפחית את תחושת המסוגלות.
צפייה באחרים (למידה ממודל) - כאשר האדם רואה אחרים מבצעים מטלה דומה בהצלחה, עולה תחושת המסוגלות שלו לבצע מטלה כזו בעצמו.
כל זאת בתנאי שהאדם מעריך את יכולותיו של האחר במשימות מסוג זה, כדומות לשלו.
שכנוע מילולי - כאשר אדם אחר מנסה לשכנע את הפרט ומביע את דעתו כי לפרט יש יכולת גבוהה להצליח, תחושת המסוגלות העצמית של הפרט עולה.
השכנוע המילולי יעיל רק כאשר האדם המשכנע הוא קרוב ומשמעותי עבור המשוכנע (למשל הורים), או כשהוא נתפס כבקיא בתחום של המטלה.
עוררות רגשית - עוררות רגשית גבוהה, כגון תחושת מתח נפשי, גורמת לאדם לשינויים פיזיולוגיים של תחושת אי נוחות, שמורידה את תפיסת המסוגלות העצמית.
לעומת זאת, תחושת רוגע תורמת ליצירת תחושת מסוגלות גבוהה.
ציפיות המבוססות על תוצאה - תאוריית היעילות העצמית מכירה גם בחשיבות הסביבה ומתוך כך ציפייה להצלחה או לכישלון.
תמיכת או אי תמיכת הסביבה באדם המבצע התנהגות תיקבע, בנוסף לתפיסת הכשירות או אי הכשירות, חידלון מפעילה או התמדה בה.
בעוד שמסוגלות עצמית נמדדת לפעמים כמכלול היא נמדדת גם במצבים תפקודיים מסוימים.
מסוגלות עצמית חברתית הוגדרה ונמדדה באופן משתנה.
על פי אחת הגישות, מסוגלות עצמית חברתית מתמקדת באמון של אדם ביכולתו ליזום אינטראקציות חברתיות ולתחזק קשרים בין-אישיים.
יכולת זו כוללת: יצירת חברים ומערכות יחסים רומנטיות, אסרטיביות חברתית, הופעה במצבים ציבוריים בקבוצות או במסיבות, ומתן או קבלת עזרה עוד הוצע כי מסוגלות עצמית חברתית יכולה להיות במונחים של מסוגלות עצמית חברתית קוגניטיבית (ביטחון לדעת מה לעשות במצבים חברתיים) והתנהגותית (ביטחון בביצוע במצבים חברתיים).
אחרים מדדו מסוגלות עצמית תוך התמקדות בביטחון עצמי לגבי מיומנות חברתית ביחסים אישיים ואמון של חברים.
מחקרים אחרים מצביעים על קשר חזק בין מסוגלות עצמית חברתית לבין ביישנות וחרדה חברתית.
עוד נמצא קשר שלילי חזק בין רמות של חרדת דיבור בציבור ומסוגלות עצמית.
מסוגלות עצמית אקדמית מתייחסת לאמונה שאדם יכול לעסוק בהצלחה במשימות לימודיות כגון השגת מטרות הקורס הנלמד, השלמת משימות בצורה משביעת רצון, השגת ציון עובר ועמידה בדרישות כדי להמשיך במסלול הלימודים העיקרי של האדם.
תחומים אחרים של מסוגלות עצמית שזוהו כנוגעים ללימודים כוללים מסוגלות עצמית של מורים ומסוגלות עצמית טכנולוגית.
תחושת המסוגלות האקדמית של הורים עבור ילדם קשורה להישגים הלימודיים של ילדיהם.נמצא קשר בין יכולות ושאיפות אקדמיות גבוהות של הורים עבור ילדם, לבין התפיסות של הילד עצמו שיחלוק את אותן אמונות.
תפיסות ההורים מקדמות מסוגלות עצמית אקדמית עבור הילד, ומוביל להישגים לימודיים של הילד.
כמו כן, זה מוביל להתנהגות פרו-חברתית, ומפחית את הפגיעות לתחושות של חוסר תועלת ודיכאון.קיים קשר בין מסוגלות עצמית נמוכה לדיכאון.
במחקר, רוב קבוצת התלמידים שנשאלו חשו שיש להם קושי בהקשבה בסיטואציות בכיתה.
לאחר מכן, המדריכים עזרו לחזק את כישורי ההקשבה שלהם על ידי כך שהם מודעים לאופן שבו השימוש באסטרטגיות שונות יכול להניב תוצאות טובות יותר.
בדרך זו, רמות המסוגלות העצמית שלהם השתפרו ככל שהם המשיכו להבין אילו אסטרטגיות עובדות עבורם
מסוגלות עצמית בלימודי מדעים וטכנולוגיה
מסוגלות עצמית הוכחה שימושית במיוחד לסיוע לסטודנטים לתואר ראשון לקבל תובנות לגבי התפתחות הקריירה שלהם בתחומי המדעים, ההנדסה והטכנולוגיה (STEM) חוקרים דיווחו כי מסוגלות עצמית במתמטיקה מנבאת יותר עניין במתמטיקה, בחירת קורסים הקשורים למתמטיקה ומקצועות מתמטיקה מאשר הישגי עבר במתמטיקה או ציפיות לתוצאות.
תאוריית המסוגלות העצמית יושמה על תחום הקריירה כדי לבחון מדוע נשים נמצאות בתת-ייצוג בתחומי STEM הנשלטים על ידי גברים כגון: מתמטיקה, הנדסה ומדעים.
נמצא כי הבדלים מגדריים בציפיות המסוגלות העצמית משפיעים במידה רבה על ההתנהגויות הקשורות לקריירה ועל בחירת הקריירה של נשים צעירות.
מסוגלות עצמית בתחום הטכני, נמצאה כגורם מכריע להוראת תכנות מחשבים לתלמידי בית ספר.
תלמידים בעלי רמות גבוהות יותר של מסוגלות עצמית טכנולוגית משיגים תוצאות למידה גבוהות יותר.
השפעת המסוגלות העצמית הטכנית נמצאה חזקה אף יותר מהשפעת המגדר .
מחקרים על כתיבה מצביעים על קשר חזק המקשר בין מסוגלות עצמית נתפסת למוטיבציה ותוצאות ביצועים.
מחקר משנת 1997 בחן כיצד מסוגלות עצמית יכולה להשפיע על יכולת הכתיבה של תלמידי כיתות ה' בארצות הברית.
חוקרים מצאו כי קשר חיובי בין המסוגלות העצמית של התלמידים לבין חששות שלהם מכתיבה, טיב החיבור שכתבו, והתועלת הנתפסת מכתיבה.
המחקר מלמד על החשיבות של הוראת מיומנויות כתיבה לצד בניית ביטחון עצמי בקרב התלמידים.
במסגרת פעולתו של המידען פעמים רבות מטרתו היא לחזק את תחושת המסוגלות של הלקוח.
הדבר בא לידי ביטוי בעיקר במידענות רפואית.
אדם שיש לו את המידע שהוא זקוק לו, מסוגל לפעול ולקבל החלטות באופן שקול, ובכך להגביר את השליטה של עצמו בתהליכים המתרחשים.
תפקידו של המידען אינו רק לספק מידע אלא גם לספק ידע שיסייע למטופל, ולהימנע מידע שיערער את התחושה הזאת.
מסוט אוזיל (בטורקית ובגרמנית: Mesut Özil; נולד ב-15 באוקטובר 1988) הוא כדורגלן עבר גרמני ממוצא טורקי, ששיחק בעמדת הקשר ההתקפי.
אוזיל נולד וגדל בגלזנקירכן שבמערב גרמניה, כנכד למהגרים מטורקיה.
בצעירותו שיחק בקבוצות ילדים שונות בגלזנקירכן וברוט-וייס אסן שבגרמניה.
בשנת 2005 עבר לשחק בקבוצת הנוער של שאלקה 04, ובעונת הועלה לקבוצה הבוגרת של המועדון.
ב-29 ביולי 2006 ערך את הופעת הבכורה שלו בקריירה, במשחק נגד באייר לברקוזן במסגרת הסיבוב הראשון של גביע הליגה הגרמני, בו ניצחה שאלקה 9–10 בדו-קרב בעיטות עונשין.
אף על פי כן, ארבעה ימים לאחר מכן הפסידה הקבוצה 1–4 לבאיירן מינכן והודחה מהמפעל.
את הופעת הבכורה שלו בבונדסליגה ערך ב-12 באוגוסט, כאשר נכנס כמחליף לחמיט אלטינטופ בדקות הסיום של המשחק נגד איינטרכט פרנקפורט, שהסתיים בתיקו 1-1. עד סיום העונה שותף ב-18 משחקי ליגה נוספים וסייע לקבוצתו לסיים במקום השני בליגה.
עם תחילת עונת הבקיע את שערו הראשון במדי שאלקה, בניצחון 0–9 על איינטרכט טריר בסיבוב הראשון של הגביע הגרמני.
גם בבונדסליגה הפגין יכולת טובה עם שלושה בישולים ב-11 המשחקים הראשונים של העונה.
בעקבות יכולתו המרשימה, הועבר אוזיל ב-31 בינואר 2008 לוורדר ברמן תמורת 4.3 מיליון אירו, וב-2 בפברואר ערך את הופעת הבכורה שלו בקבוצה, במשחק הליגה נגד באיירן מינכן.
ב-4 באפריל כבש את שערו הראשון במדי ברמן ושער הבכורה שלו בבונדסליגה וסייע לקבוצתו לסיים בתיקו 3-3 נגד קרלסרוהה.
עד סיום העונה עבד בעיקר על השתלבותו בהרכבה של ברמן וסייע לקבוצה לסיים במקום השני בליגה.
בעונת הוא הפך לאחד השחקנים המשמעותיים בברמן ואף סיים את העונה כסגן מלך הבישולים של הבונדסליגה עם 15 בישולים, שני רק לזויסן מיסימוביץ' שזכה בתואר עם 20 בישולים.
כמו כן, כבש שלושה שערי ליגה, אולם ברמן סיימה את העונה במקום העשירי בלבד.
אף על פי כן, הוא סייע לקבוצתו לזכות בגביע הגרמני באותה עונה, כשכבש את שער הניצחון בגמר 0–1 על באייר לברקוזן.
גם בליגת האלופות הפגין אוזיל יכולת מרשימה, ואת שלב הבתים סיים עם ארבעה בישולים, כולל שלושה בצמד המשחקים נגד אינטר מילאנו.
עם זאת, ברמן סיימה במקום השלישי בלבד בבית, לאחר שסיימה בתיקו 0-0 נגד אנורתוסיס פמגוסטה הקפריסאית והובסה 0–3 על ידי פנאתינאיקוס.
בשלב 32 האחרונות של גביע אופ"א, אליו שובצה לאחר שהודחה מליגת האלופות, הצליחה ברמן להדיח את מילאן שהייתה הפייבוריטית לזכות בתואר.
בהמשך ניצחה ברמן את סנט אטיין, אודינזה (נגדה בישל אוזיל שני שערים) והמבורג והעפילה למשחק הגמר, בו הפסידה 1–2 בהארכה לשחטיור דונצק.
בעונת עזב דייגו את ברמן ואוזיל הפך לשחקן המוביל של הקבוצה יחד עם קלאודיו פיסארו.
כבר במשחק הפתיחה של הבונדסליגה נגד איינטרכט פרנקפורט כבש את שערו הראשון בעונה זו והוביל את קבוצתו לניצחון 2–3. כשבועיים לאחר מכן הבקיע צמד שערים ובישל שניים נוספים בניצחון 3–6 על אקטובה במשחק הראשון של סיבוב המוקדמות השלישי של הליגה האירופית.
במשחק הגומלין בישל אוזיל לפיסארו את שערה הראשון של ברמן בדרך לניצחון 0–2 ולהעפלה לשלב הבתים של הליגה האירופית.
בשלב הבתים המשיך אוזיל להפגין יכולת מצוינת ועם שלושה בישולים הוביל את ברמן למקום הראשון בבית.
במשחק הגומלין של שלב 32 האחרונות נגד טוונטה אנסחדה הוא בישל שני שערים והוביל את ברמן לניצחון 1–4 (2-4 בסיכום שני המשחקים) ולהעפלה לשמינית הגמר.
על אף היכולת המרשימה בסיבובים הראשונים, ברמן הודחה מהליגה האירופית כבר בסיבוב הבא, לאחר שסיימה בתיקו 5-5 בסיכום שני המשחקים נגד ולנסיה והודחה בעקבות שערי חוץ.
גם בליגה הציג יכולת שיא ועם תשעה שערים ו-17 בישולים זכה בתואר מלך הבישולים של הבונדסליגה והוביל את קבוצתו למקום השלישי.
בין היתר במחזור ה-33, בהופעתו ה-100 בבונדסליגה, אוזיל כבש את השער הראשון בניצחון 0:2 נגד קבוצת נעוריו שאלקה, שפגע בשאיפות האליפות של הרויאל-בלוז.
כמו כן, הוביל את ברמן שוב לגמר הגביע הגרמני, עם בישולים בשמינית הגמר נגד קייזרסלאוטרן ובחצי הגמר נגד אאוגסבורג.
עם זאת, ברמן הובסה במשחק הגמר 0–4 על ידי באיירן מינכן.
בעקבות הצלחתו הרבה במדי ברמן ויכולתו המרשימה במדי נבחרת גרמניה במונדיאל 2010, הפך אוזיל לאחד השחקנים המבוקשים באירופה בפגרת הקיץ של עונת כאשר ברצלונה, ארסנל וריאל מדריד היו מהמתעניינות הבולטות.
כוכב מנצ'סטר יונייטד, ווין רוני, אף ביקש מפרגוסון באופן אישי להחתימו בקבוצה.
ב-14 באוגוסט 2010 ערך את הופעתו האחרונה במדי ברמן, בסיבוב הראשון של הגביע הגרמני נגד רוט-וייס אאכן, ואף בישל לפיסארו את השער הראשון במשחק, בדרך לניצחון 0–4. שלושה ימים לאחר מכן עבר לשחק בריאל מדריד הספרדית תמורת 15 מיליון אירו ואמר: "כאשר ריאל רוצה אותך, אין מקום להתלבטויות.
לא ניתן לסרב למועדון זה.
ריאל היא מוסד, מועדון עם היסטוריה מפוארת, אצטדיון וסגל ברמה הגבוהה ביותר".
תחילה קיבל את המספר 26, אך לאחר עזיבתו של ואן דר וארט לטוטנהאם, קיבל את המספר 23.
אוזיל הגיע תחילה כמחליף לקאקה, אך הפך לשחקן הרכב לאחר שהברזילאי עבר ניתוח.
את הופעת הבכורה שלו בקבוצה ערך במחזור הפתיחה של הליגה כשהחליף בדקה ה-62 את די-מריה בתיקו 0:0 אצל מאיורקה.
ב-3 באוקטובר 2010 הבקיע את שערו הראשון במדי ריאל, בניצחון 1–6 על דפורטיבו לה קורוניה.
בעונתו הראשונה בקבוצה זכה עמה בגביע המלך הספרדי, לאחר ניצחון על ברצלונה במשחק הגמר ובפן האישי סיים את העונה כשיאן הבישולים באירופה עם 25 בישולים בכל המסגרות.
בעונת החל ללבוש את החולצה מס' 10 כאות לעלייה במעמדו בקבוצה לאחר העונה הראשונה המוצלחת מבחינתו.
במשחק הראשון של הסופרקופה הספרדי נגד ברצלונה בברנבאו כבש את שער הקלאסיקו הראשון שלו בקריירה, אך בגומלין הורחק לקראת הסיום לאחר עימות מילולי עם דויד וייה.
באותה עונה ריאל מדריד זכתה באליפות ה-32 בתולדותיה כשאוזיל סיים כשיאן הבישולים בליגה(17).
בפתיחת עונת 2012/2013 אוזיל זכה עם הבלאנקוס בסופרקופה אך חל פיחות במעמדו עם הגעתו של לוקה מודריץ' מטוטנהאם.
למרות זאת הוא סיים את העונה עם 26 בישולים.
ב-2 בספטמבר 2013 חתם לחמש עונות בארסנל, ששילמה עבורו 50 מיליון אירו, ובכך הפך לשחקן הגרמני היקר בהיסטוריה (שיא שנשבר מאז כמה פעמים).
ב-14 בספטמבר ערך את הופעת הבכורה שלו בפרמייר ליג, בניצחון 1–3 על סנדרלנד, ובישל לאוליבייה ז'ירו את השער הראשון במשחק.
ב-1 באוקטובר כבש את שער הבכורה שלו במדי ארסנל, בניצחון 0–2 על נאפולי במסגרת שלב הבתים של ליגת האלופות.
בליגה כבש בעונה זו חמישה שערים והוסיף תשעה בישולים, ובתום העונה זכה עם הקבוצה בגביע האנגלי.
לקראת עונת 2020\2021 לא נכלל אוזיל ברשימת הסגל של ארסנל למשחקי הפרמייר ליג, לאחר שלא שיחק מאז מרץ 2020. ב-15 בינואר 2021 סיכמו ארסנל ואוזיל על התרת חוזהו במועדון ועל שחרורו המיידי.
ב-17 בינואר 2021 עבר לפנרבחצ'ה מליגת העל הטורקית, כשחתם במועדון לשלוש שנים.
ב-2 בפברואר 2022 ערך הופעת בכורה בניצחון קבוצתו 1–2 על הטייספור.
ב-13 ביולי 2022 חתם באיסטנבול בשאקשהיר מליגת העל הטורקית.
ב-3 בפברואר 2023 התיר את חוזהו בקבוצה.
ב-22 במרץ 2023 הודיע על פרישה ממשחק פעיל.
כמי שהיה רשאי לבחור לשחק עם נבחרת טורקיה או עם נבחרת גרמניה, לאחר התלבטות רבה, אוזיל בחר בנבחרת של מולדתו הגרמנית.
בספטמבר 2006 זומן אוזיל לראשונה לסגל נבחרת גרמניה עד גיל 17. מאוחר יותר באותה השנה החל לשחק עבור נבחרת גרמניה עד גיל 19, במדיה ערך אחת עשרה הופעות וכבש ארבעה שערים.
בשנת 2007 זומן לסגל הנבחרת הצעירה של גרמניה עד גיל 21, וכשנתיים לאחר מכן הוביל אותה לזכייה באליפות אירופה עד גיל 21, עם שער במשחק הגמר נגד אנגליה, בו ניצחה גרמניה 0–4, ונבחר לשחקן המצטיין של משחק הגמר.
מספר חודשים לפני כן, ב-11 בפברואר 2009, ערך אוזיל את הופעת הבכורה שלו בנבחרת גרמניה הבוגרת, במשחק ידידות נגד , בו הפסידה גרמניה 0–1. את שערו הראשון במדי הנבחרת הבקיע ב-5 בספטמבר 2009, והוביל אותה לניצחון 0–2 על .
אוזיל נכלל בסגל נבחרת גרמניה הבוגרת, למונדיאל 2010 וכבר במחזור הפתיחה של הטורניר נגד , בישל לקאקאו את השער הרביעי בניצחון 0–4. במשחק השלישי של שלב-הבתים נגד , הבקיע עבור גרמניה את השער היחיד במשחק והוביל אותה להעפלה לשמינית-הגמר.
גם בשלבים הבאים הפגין יכולת מעולה ואף בישל פעמיים (פעם אחת בכל משחק) בניצחונות 1–4 ו-0–4 על ועל בשמינית ורבע-הגמר בהתאמה.
על אף היכולת המצוינת, גרמניה הפסידה 0–1 ל בחצי-הגמר.
אולם זכתה במדליית הארד, לאחר ניצחון על במשחק על מקומות 3–4. אוזיל שפתח בהרכב בכל אחד ממשחקיה של גרמניה בטורניר ואף בישל שלושה שערים, סיים כמלך הבישולים של המונדיאל ביחד עם ארבעה שחקנים נוספים, ואף היה אחד מעשרת המועמדים לפרס כדור הזהב (השחקן המצטיין), בו זכה דייגו פורלאן האורוגוואי.
לקראת המשחק נגד נבחרת ב-8 באוקטובר 2010 במסגרת מוקדמות יורו 2012, מחאו אוהדי טורקיה ובראשם שחקן הנבחרת הטורקית חמיט אלטינטופ נגד אוזיל, אשר מוצאו טורקי, ולטענתם "משחק עם גרמניה בגלל הכסף", ובמהלך המשחק אף שרקו בוז בכל פעם שנגע בכדור.
אוזיל הבקיע במשחק את שערו השלישי בנבחרת והוביל את גרמניה לניצחון 0–3.
בחצי-הגמר של יורו 2012, הבקיע אוזיל את שערה היחידי של נבחרתו בפנדל, בהפסדה של גרמניה 1–2 ל.
במשחקי מוקדמות מונדיאל 2014 היה אוזיל מלך השערים של נבחרת גרמניה, עם שמונה שערים, ובמהלך המונדיאל כבש שער אחד, בניצחון 1–2 על בשמינית הגמר.
במשחק הגמר, בו ניצחה נבחרתו 0–1 את בהארכה, הוחלף אוזיל בדקה ה-120 והיה שותף מלא לזכייתה של גרמניה בגביע העולם.
במחזור הפתיחה של יורו 2016 בישל את השער שכבש בסטיאן שוויינשטייגר בניצחון 0–2 מול אוקראינה.
במחזור השני, מול צפון אירלנד, זכה אוזיל בתואר איש המשחק, כאשר הוא יוצר שישה מצבי הבקעה עם 99% דיוק במסירות.
ברבע הגמר מול איטליה הבקיע שער עבור גרמניה.
המשחק הוכרע בבעיטות הכרעה בתוצאה 5–6, זאת למרות שאוזיל החמיץ את בעיטתו.
במונדיאל 2018 שיחק בשניים משלושת משחקיה של גרמניה, לפני הדחתה בשלב הבתים.
אוזיל יצר במשחקים אלה 11 מצבי הבקעה ב-180 דקות, המהווים 5.5 מצבים ב-90 דקות, יותר מכל שחקן אחר שהשתתף בטורניר.
ב-23 ביולי 2018 הודיע אוזיל על פרישה מנבחרת גרמניה, בעקבות טענות להתנהגות גזענית מצד גורמים בכירים בנבחרת הגרמנית.
שרשרת האירועים שהובילה לפרישתו, החלה כמספר חודשים קודם כן, כשאוזיל ועמיתו לנבחרת הגרמנית, הכדורגלן אילקאיי גונדואן שכמותו ממוצא טורקי, הצטלמו יחדיו עם נשיא טורקיה, רג'פ טאיפ ארדואן, במהלך קמפיין הבחירות של ארדואן בטורקיה.
התצלום עורר ביקורת בקרב הגרמנים, ופורש כהבעת תמיכה פוליטית בארדואן ומדיניותו, ואף כהבעת חוסר-נאמנות כלפי גרמניה מצד צמד הכדורגלנים.
אולם פדרציית הכדורגל הגרמנית (ה-DFB) העדיפה להימנע מביקורת רשמית, על מנת להתמקד בהכנה למונדיאל.
לאחר הדחת הנבחרת הגרמנית מהטורניר, פרסם אוזיל פוסט בו טען כי התצלום אינו יותר מהבעת כבוד כלפי הסמכות הרשמית הגבוהה ביותר בארצה של משפחתו, וכי במהלך פגישתם, שוחחו השניים על נושאי כדורגל בלבד.
בהמשך טען אוזיל כי סיקור מעשיו בררני, והציג כדוגמה את הסיקור המצומצם של תצלומיו של הכדורגלן לותר מתאוס עם נשיא רוסיה, ולדימיר פוטין.
למחרת אוזיל פרש מנבחרת גרמניה, תוך האשמת מספר בכירים בכדורגל הגרמני בגזענות ובחוסר כבוד, וביניהם נשיא פדרציית הכדורגל הגרמנית (ה-DFB), ריינהארד גרינדל.
אוזיל שיחק לרוב כקשר התקפי, מאחורי החלוץ.
ומעמדה זו משמש כ"פליימייקר" הלוקח חלק בבניית משחק ההתקפה של הקבוצה ומכין מצבי הבקעה לחלוצים.
אוזיל נמצא לרוב בשטח שבין קשרי היריבה לבלמי היריבה, ובנוסף הוא ידוע ביכולתו להיחלץ ממצבי לחץ.
מיומנויות אלו הובילו לכך שבשנים 2010–2013 הוא בישל את מספר השערים הגבוה באירופה, 120 בישולים.
ב-2019 נישא לדוגמנית והשחקנית הטורקית ילידת שוודיה, ומלכת היופי של טורקיה לשנת 2014, אמינה גולשה-אוזיל, כשבחתונתם נכח גם נשיא טורקיה, רג'פ טאיפ ארדואן.
במרץ 2020 נולדה בתם הבכורה, ובספטמבר 2022 נולדה להם בת נוספת.
השחקן המצטיין בגמר אליפות אירופה עד גיל 21: 2009
מלך הבישולים של גביע העולם: 2010
השחקן המצטיין ביורו 2012 (2): גרמניה נגד פורטוגל, גרמניה נגד יוון
נבחרת הטורניר של היורו: 2012
קבוצת השנה של אופ"א: 2012
השחקן עם מרב הבישולים בליגה הספרדית: 2011/2012
מסוואטי השלישי (Mswati III; נולד ב-19 באפריל 1968) הוא המלך של מדינת אסוואטיני (לשעבר סווזילנד) משנת 1986 וראש משפחת המלוכה הסוואזית.
מסוואטי השלישי הוא מונרך אבסולוטי בעל סמכויות בלתי מוגבלות כמעט, העומד בראש מדינה בעלת שיטת הממשל האחרונה מסוגה במדינות אפריקה.
על פי המסורת, המלך מושל באסוואטיני יחד עם אימו, כאשר הוא האחראי להנהגה האדמיניסטרטיבית והאם להנהגה הרוחנית.
המלך ממנה את ראש הממשלה, חברי הממשלה, חברי הרשות השופטת, וכן כמה מחברי שני בתי הפרלמנט ("הסנאט" ו"בית האספה").
יתר חברי בתי הפרלמנט נבחרים על ידי העם הסוואזי בבחירות המתקיימות מדי 5 שנים.
לפי החוק במדינה, אין למלך סמכות לבחור את יורשו כי אם למועצה מלכותית אשר תבחר ביורש לאחר מותו של המלך, מבני נשותיו השונות.
משקל מרכזי בבחירה יינתן למעמדה של "המלכה האם" הפוטנציאלית.
מסוואטי ניסה לפעול למניעת מגפת האיידס במדינה אך ללא הצלחה מרובה.
בין היתר, נחקקו חוקים האוסרים על קיום יחסי מין עם קטינים מתחת לגיל 18 במדינה אך חוקים אלו אינם חלים על המלך עצמו, אשר בחר לעיתים להתחתן עם קטינות שמתחת לגיל 18.
מסוואטי התחנך בממלכה המאוחדת ונכסיו האישיים נאמדים בכ-200 מיליון דולר.
הוא נחשב לדמות פופולרית ומכובדת במידה רבה באסווטיני, אך מדיניותו הבזבזנית וסגנון חייו המפואר הביאו למחאות והפגנות במדינה ולביקורת בינלאומית כלפיו.
מסוואטי נשוי ל-15 נשים ואב ל-36 ילדים.
פעם בשנה נערך במשך שבוע ריקוד הקנים, מצעד של עשרות אלפי ילדות, נערות ונשים, מגיל 5 ואילך, אשר רוקדות חשופות חזה את ריקוד ה"אומהלנגה" (החוגג את הנשיות והבתוליות) ושרות מול המלך במטרה שיבחר באחת מהן לאישה נוספת.
לפי המסורת באסווטיני מסמל המצעד טוהר ואחדות.
זו שנבחרה על ידי מסוואטי להצטרף לנשותיו מקבלת לעיתים מכונית BMW וארמון משלה.
עובדה זו וכן העלויות וההוצאות הכרוכות באירוע, גררו ביקורת נוקבת כנגד מסוואטי בשל העוני הרב השורר במדינה, שמצויה במצב כלכלי גרוע ביותר.
בין המתנגדים לאירוע המסורתי ניתן למנות גם ארגוני נשים ויריבים פוליטיים של מסוואטי שטען מצדו, כי פוליגמיה היא חלק בלתי נפרד מהמסורת במדינה וכי מדובר במסורת שמגבירה את האחדות בעם.
ב-2012 מעריכים שהופיעו באירוע מול מסוואטי בין 30 ל-60 אלף בנות.
מסוף GNOME הוא מדמה מסוף לסביבת שולחן העבודה של GNOME, אשר נכתב על ידי האבוק פנינגטון ומתכנתים נוספים.
המסוף מאפשר להפעיל פקודות יוניקס רגילות, מבלי לצאת מהממשק הגרפי של GNOME.
המסוף מדמה את מסוף xterm ומספק בחלקו תכונות זהות אליו.
מסוף GNOME תומך בריבוי פרופילי משתמש.
משתמש יחיד יכול ליצור מספר פרופילים לשימושו, אשר כולם יהיו תחת חשבון המשתמש שלו במערכת ההפעלה.
משמעות הפרופיל היא הגדרות שונות במסוף, ובהם אופן גלילת הטקסט, צבעי המסוף, שם המשתמש, פקודות אשר ירוצו אוטומטית בעת פתיחת הפרופיל, ועוד.
כשמסוף GNOME מופעל הוא יכול להיות מוגדר לפעול בצורה הרגילה שלו, או בפרופיל ספציפי הכולל את התכונות שהוזכרו.
מסוף GNOME תומך במספר אפשרויות תאימות שונות, המאפשרות להתממשק לתוכנות ישנות בעלות שליטה טקסטואלית.
כברירת מחדל המסוף פועל עם סט של 16 צבעים שהמשתמש יכול לבחור בהם, אך ניתן להרחיבם עד 256 צבעים.
במסוף, קיימת תמיכה במגוון אפשרויות רקעים:
1. רקע אחיד - משתמש יכול לבחור לפרופיל שלו רקע המורכב מאחד ממליוני הצבעים הנתמכים בשולחן העבודה של GNOME.
2. רקע תמונה - מסוף GNOME מאפשר לקבוע רקע מבוסס תמונה התומך ברוב תסדירי התמונה, כולל JPEG ,PNG ,GIF, ו־TIFF.
3. רקע שקוף - משתמש יכול לבחור ברקע בעל רמת שקיפות כפי שיחליט (החל משקיפות מוחלטת וכלה באטימות מוחלטת).
הדבר מהווה יתרון בעת הקלדת פקודות מדף קובץ, הנמצא "מאחורי" חלון המסוף ומאפשר לבצע זאת ביתר קלות.
למרות שיעוד מסוף GNOME הוא לשמש כשורת פקודה הניזונה מפקודות מקלדת, קיימת במסוף תמיכה מסוימת גם בהתקני הצבעה ובהם עכבר.
באמצעות עכבר ניתן לגלול את המסוף, להעתיק קטעים, אך לא ניתן לקבוע את מיקום סמן הכתיבה בעזרתו.
קיימת תכונה במסוף המזהה אוטומטית כתובות URL ודואר אלקטרוני, כך שבעת הצבעה עליהם מופיע קו מתחת לכתובת.
לאחר לחיצה על הכתובת נפתח יישום המאפשר לגשת אל הכתובת, כגון דפדפן.
מסוגלות תעסוקתית או תעסוקתיות היא יכולתו של אדם להסתגל לשוק העבודה, אשר מאפשרת לו לזהות ולממש הזדמנויות לקידום הקריירה שלו.
מסוגלות תעסוקתית היא מושג פסיכו-חברתי, הכולל מאפיינים אישיים המאפשרים לאמץ יכולות הסתגלות קוגניטיביות, התנהגותיות ואפקטיביות (רגשיות) והמעצימות את יכולת העבודה של האדם.
היא כוללת את מיומנויות המאה ה-21.
מסוגלות תעסוקתית אינה מבטיחה תעסוקה בפועל, אך היא מעלה את הסיכויים למציאתה.
היא משפיעה על רמת השכר והסיפוק מהעבודה לאורך הקריירה של האדם.
המונח הפך למרכזי בדיון המתקיים סביב תעסוקה מסוף המאה ה-20, הודות לשינויים שחלו בשוק העבודה ולעלייה בתחלופה במשרות ובמקומות העבודה במהלך חיי העבודה של אדם.
בהגדרתה הפורמלית, מסוגלות תעסוקתית היא קשת היכולות והכישורים המסייעת לאדם להתקבל למקום עבודה ולעבוד בו.
מעבר ליכולת להשיג עבודה, מתייחסת מסוגלות תעסוקתית בדרך כלל גם לכושרו של אדם לשמור על מקום עבודתו, להתמיד ולהתקדם בו, או להתקבל למקום עבודה חדש, ככל שיש בכך צורך.
מסוגלות תעסוקתית מספקת לפרט סיכויים טובים יותר למצוא עבודה, מגדילה את הסבירות שישתלב בעבודה במקצועו ומנבאת סיפוק רב יותר מעבודתו ואף תגמול חומרי משופר.
מסוגלות תעסוקתית כוללת הכשרה מקצועית, מיומנות וניסיון בעבודה, כמו גם "כישורים רכים" מקבץ מיומנויות אישיותיות הקשורות בתכונות אופי ובמוטיבציות כדוגמת יכולות למידה, יצירתיות, ביטחון עצמי, יכולת עבודה בצוות, כישורים חברתיים, יכולת הסתגלות לשינויים ולסביבות עבודה שונות, אחריות אישית, משמעת עצמית חשיבה חיובית ועוד.
זאת משום שמיומנויות הייחודיות לתחום דעת מסוים אינן מספיקות כדי להבטיח תוצאות טובות לאורך הקריירה ויש צורך בסט כישורים מגוון יותר הניתן להכללה בין מצבים שונים.
בסטטיסטיקה ובלמידה חישובית, מסווג דו-ערכי או מסווג בינארי הוא מסווג שמטרתו למיין את הפרטים בקבוצה לאחת משתי תת-קבוצות.
מסנן ספאם בדואר אלקטרוני מסווג את ההודעות הנכנסות לספאם וללא-ספאם.
בדיקה רפואית מאבחנת קיום מחלה (האם המטופל חולה או בריא?).
זיהוי עמית-טורף: מערכת הבודקת האם מטוס שזוהה במכ"ם הוא מטוס ידידותי או מטוס אויב.
אינטואיטיבית, קל לומר האם מסווג מסוים הוא "מוצלח" (כלומר, ממיין את פריטי הקבוצה בדרך שתואמת את ההיגיון שלנו) או לא.
עם זאת, לצרכים מדעיים, קיים צורך לתת הערכה מספרית לביצועי המסווג.
כדי לבצע זאת, יש צורך לבדוק את המסווג מול קבוצת נתונים קטנה יחסית, שבה ידוע לנו (מלכתחילה או בדיעבד) הסיווג הנכון, בעזרת מדד זהב כלשהו.
גם בהינתן מדד זהב, עדיין ניתן לבחור דרכים שונות להעריך מספרית את הצלחת המסווג .
קיימים מספר יחסים פשוטים, המתארים את היחסים בין חלקים שונים של התרשים.
רגישות מתארת את החלק היחסי של התוצאות החיוביות מתוך כלל הפריטים שאמורים היו להיות מסווגים כחיוביים.
סגוליות מתארת את החלק היחסי של התוצאות השליליות מתוך כלל הפריטים שהיו אמורים להיות מסווגים כשליליים.
בנוסף, קיימים מדדי הערכה פשוטים פחות, אבל יותר תמציתיים; למשל, מקדם מתאם מתיוז:
כאשר ח"א הוא מספר החיוביים האמיתיים; ח"כ הוא מספר החיוביים הכוזבים; ש"א הוא מספר השליליים האמיתיים; ש"כ הוא מספר השליליים הכוזבים.
ניתן לומר, בהכללה, שמקדם מתאם מתיוז מתאר את המתאם בין המסווג למדד הזהב.
המרת ערכים רציפים לסיווג דו-ערכי
בהינתן קלט , על המסווג להחליט האם התוצאה חיובית או שלילית.
דרך נפוצה לבצע זאת היא על ידי הגדרת פונקציית ניקוד .
הניקוד מבטא את מידת ההערכה שתוצאה קרובה לחיובית או חיובית בעצמה.
בנוסף, מגדירים פונקציית מדרגה התלויה ב-T (שנקרא ערך הסף, threshold) באופן הבא:
בעזרת שתי הפונקציות הללו, ניתו לבחור מסווג בינארי מהצורה , כלומר: לכל המסווג יחזיר , כלומר: המסווג יחזיר 1 אם הניקוד גדול או שווה לערך הסף, ואחרת יחזיר 0. באמצעות קביעת הסף אפשר להגדיל או להקטין את רגישות המסווג, וכן את הסגוליות.
באמצעות עקומת ROC אפשר לבצע אופטימיזציה של המסווג על ידי כוונון הסף.
מסווג חריג הוא סרט אימה קומי ישראלי אשר יצא לאקרנים ב-15 באוקטובר 2015. את הסרט ביים בועז ארמוני.
בין השחקנים המשתתפים בסרט: איתי זבולון בתפקיד מתן, אסף בן שמעון, קאי קורבלניקוב, ערן פרץ ועופר רוטנברג.
העלילה מתרחשת בבסיס צבאי נידח בעמק בית שאן, אליו מגיע מתן הג'ובניק (איתי זבולון), כדי לתגבר שמירות.
יחד עמו מגיעים בטיולית גם שלושה חיילים מחיל השריון (עופר רוטנברג, ערן פרץ, אסף בן שמעון) שמציקים לו.
הבסיס עצמו מתגלה כשממה אמיתית, והמפקד התורן, סטס (קאי קורבלניקוב), מזלזל בנהלים.
מה שמתחיל כשבוע שמירות שיגרתי, מתגלה בהמשך כסרט אימה עבור החיילים השוהים בבסיס.
הסרט הוא פרי תוצר של שיתוף הפעולה בין הבמאי בועז ארמוני, התסריטאי ליאור לדרמן וחברת ההפקות גרין פרודקשנס.
ההפקה נתמכה על ידי הקרן החדשה לקולנוע וטלוויזיה וקרן הקולנוע הישראלית והופצה בבתי הקולנוע על ידי חברת יונייטד קינג.
הסרט צולם בקיץ 2013 במשך 12 ימים בלבד.
רוב הצילומים נערכו בבסיס צבאי נטוש במושב ירדנה שבעמק בית שאן, על גבול ישראל-ירדן.
את הפסקול המקורי של הסרט הלחין אשר גולדשמיט ובנוסף שובצו בפס הקול גם שירי רוק של הלהקות נערות ריינס וויתרתי ושירים מזרחיים של קובי פרץ, אבי ביטר, מייק שריף ואבי הזמר.
שיר הנושא הרשמי של הסרט הוא "סופה מזרחית" של הזמר קובי פרץ שגם הצטלם לקליפ בהשתתפות השחקנים הראשיים והבמאי.
את הסרט פותח השיר "אני רוצה להישאר רעב" של להקת נערות ריינס שגם מלווה את קליפ מאחורי הקלעים של הסרט.
השיר "פרנויה אורבנית" של להקת ויתרתי סוגר את הסרט ומופיע בזמן הכתוביות.
הסרט הוקרן בהקרנות טרום בכורה בפסטיבל קולנוע דרום 2014 בשדרות, פסטיבל הקולנוע ירושלים 2014 ובפסטיבל אוטופיה 2014. הקרנת הבכורה הבינלאומית של הסרט התרחשה בפסטיבל סיטג'ס (Sitges Film Festival) בתאריך 13 באוקטובר 2015. הסרט התקבל לתחרות הרשמית של פסטיבל פנטספורה (Fantaspora) שבברזיל והוקרן בו בתאריך 25 במאי 2016.
הסרט הופץ במספר מדינות ברחבי העולם (גרמניה, ספרד, סלובניה) ובאפריל 2017 יצא הסרט להפצה בצפון אמריקה.
ההנחה הרווחת בכל התרבויות האנושיות היא שהילדים הם קניינם החוקי של ההורים הביולוגיים.
שאלת המסוגלות ההורית מתעוררת רק כאשר מדובר בהורה שהוא קטין, או בהורה-בוגר שלגביו קיימים סימנים שתפקודו לקוי, ושילדו נמצא בסיכון.
המסוגלות ההורית נגזרת מצורכי הילד ובדיקתה מתחילה בבדיקת מצבו של הילד.
מסוגלות הורית תיבדק בכל פעם ביחס להורה המסוים ולילד המסוים.
המסוגלות ההורית מתייחסת לצרכים של הילד או של הילדים, וליכולתו של ההורה לספק להם את צורכיהם.
כאשר מאובחנים אצל ההורה ליקויים כמסוגלות ההורית, יש להעריך באיזו מידה ניתן לשקם את המסוגלות החסרה או הלקויה לרמה של הורות סבירה לילד.
ייתכנו מצבים שבהם תהיה הערכה שהליקוי איננו ניתן לשיקום.
ייתכנו קשיים בשיקום המסוגלות ההורית אם להורה חסרה תובנה לצורך בטיפול ובשינוי, אם חסרה לו מוטיבציה או אמונה בכוחו, או יכולת.
המסוגלות ההורית מתייחסת למילוי צורכי הילד בתחומים רבים ומגוונים וככזו ניתן להבין כי הנושא איננו דיכוטומי, שהרי ההורה יכול להיות בעל מסוגלות טובה בנושאים מסוימים ובעל מסוגלות חסרה או לקויה בנושאים אחרים.
מקורות המידע להערכת מסוגלות הורית:
ממצאים עובדתיים - בדרך כלל מובא מידע רב ומגובש בתסקיר שמכינה פקיד הסעד.
יש לתת להורים הזדמנות לערער על אמירות שנכתבו בתסקיר.
שיחות עם כל ילד ועם כל הילדים, עם ההורים כזוג ועם כל הורה בנפרד.
חשוב שלאיש המקצוע תהיה הכרות ישירה עם כל הנוגעים בדבר.
כמובן שאופי השיחה צריך להיות מותאם לגיל של הילד.
חשוב שאיש המקצוע ישמע ישירות כיצד אלה שהוא מדבר עמהם רואים את המצב.
תצפיות אינטראקציה בין הילד וההורה, או הילדים וההורה.
במידת האפשר רצוי שהתצפית באינטראקציה תהיה בסביבה טבעית עבור הילדים.
מבחנים פסיכודיאגנוסטיים לכל הורה ולכל ילד מגיל 6. המבחנים האלה מאפשרים לקבל הערכה על מצבו הנפשי של הנבדק, הערכת הבשלות של האישיות, הגמישות שלו ויכולתו להשתנות, והכוחות שלו להשתתף בתהליך טיפולי.
ככל שהאדם בשל יותר, בעל כוחות וגמישות, כך יוכל ללמוד ולשפר את היכולת ההורית שלו.
הסוגיה של מסוגלות הורית נדונה כאמור במסגרת של כמה נושאים וחוקים: חוק אימוץ ילדים, חוק הנוער (טיפול והשגחה) ובמסגרת דיונים על משמורת בהליכי גירושין.
מסובך היא סדרת דרמה ישראלית אשר משודרת החל משנת 2016 בערוץ 10. התוכנית נוצרה על ידי רן שריג, מהיוצרים של סדרת הטלוויזיה "רמזור", והוא מגלם בתוכנית את התפקיד הראשי.
הסדרה מתמקדת בהורות, ביחסים ובזוגיות לאחר גירושים.
הסדרת עוקבת אחר דורון אדר, גבר בן 40, כותב מנוסה, המתגורר בתל אביב.
דורון אדר (רן שריג) הוא גרוש פעמיים ואב לשלוש בנות.
יש לו שתי בנות גדולות מגרושתו הראשונה, העיתונאית הפמיניסטית אילנה (עירית לינור) ובת נוספת מגרושתו השנייה רונית (סנדי בר).
הוא מנהל רומן עם גבי (מור חן) בחורה צעירה שמתגלה כסטנדאפיסטית בתחילת דרכה שמוכנה לעשות הרבה מאמצים על מנת להתקדם בתחום הבמה.
דורון נתמך כלכלית על ידי אימו (ציפי פינס) אבל לא חוסכת ממנו את דעתה על בחירותיו הגרועות.
הסדרה עוקבת אחר אירועים בחייו של דורון שמתמודד עם קשיי פרנסה, חינוך וזוגיות.
בסדרה יש ביקורת חברתית על הורות ועל גירושים מורכבים.
בכל פרק מתמודד גיבור הסדרה עם דילמות, ושואל את עצמו שאלות הקשורות לחייו ולחייהם של הסובבים אותו: האם קשר רומנטי זוגי בין אישה צעירה, רווקה שמעולם לא נישאה, וגבר גרוש פעמיים המטופל בשלוש בנות יכול להצליח?
ואם כן אז איך ובאילו תנאים?
איך לנהל קשר שוטף עם הנשים לשעבר?
כיצד לחנך את הילדות בצורה עצמאית ובד בבד בהתאם לקווים המנחים של ההורה האחר?
התוכנית מציגה גוונים רבים האופייניים לחברה הישראלית, בין היתר מאבקים יומיומיים בנושאי חינוך ילדים, קשיים כלכליים ומשפחות מורכבות.
דורון אדר (רן שריג): כותב, איש רוח, גרוש פעמיים.
גר בתל אביב בדירה שכורה, במשמורת משותפת עם שתי גרושותיו על שלוש בנותיו.
מעשן כבד, חובב בירה וסמים קלים.
בעונה הראשונה מנהל מערכת יחסים רומנטית עם גבי גנור, סטנדאפיסטית מתחילה.
שרה אדר (ציפי פינס): גרה בתל אביב, עוזרת לבנה דורון כלכלית, אבל לא חוסכת ממנו את דעותיה על ההחלטות שהוא עושה בחיים ועל הבחירות שלו, שבעיניה הן גרועות ביותר ומביאות אותו בכל פעם מחדש למבוי סתום.
אילנה שקד (עירית לינור): גרושתו הראשונה של דורון.
עיתונאית ואשת ציבור, פמיניסטית לוחמנית.
במהלך העונה הראשונה היא מתקשרת הרבה לדורון, הגרוש שלה, בשאלות שונות הקשורות לסכום המזונות שעליו לשלם.
יש לה טענות על תפקודו כאב אך נראה שיש לה הערכה כלפיו.
רונית (סנדי בר): גרושתו השנייה של דורון.
דוגמנית לשעבר שמלבישה את ביתה הקטנה לילי בבגדי מעצבים יוקרתיים.
נוטה להתקשר לדורון ולעשות לו רגשות אשמה בנוגע לקשר שלו עם לילי, מה שגורם לוויכוחים ביניהם.
גבי גנור (מור חן): בחורה צעירה שנפגשת במקרה עם דורון ומתחיל ביניהם רומן.
יש לה הרבה חברים, ופעילות מרובה ברשתות חברתיות (אינסטגרם, פייסבוק וכו').
גבי בהמשך מתגלה כסטנדאפיסטית בתחילת דרכה, מעריצה גדולה של דורון, שנראה כי תעשה הכול כדי להתקדם מבחינה מקצועית.
בין השניים נרקמת מערכת יחסים רומנטית.
רומי אדר (דניאל כהן): בת 13 בתחילת הסדרה.
בתו הבכורה של דורון מנישואיו הראשונים לאילנה.
רומי בוגרת לגילה, חכמה, סרקסטית, ולא מתביישת לומר להוריה מה היא חושבת על ההתנהלות שלהם.
נועה אדר (קרני וקסלר): בכיתה ב' בעונה הראשונה של הסדרה.
שומרת את דמי הכיס שלה בקופת חיסכון של הלו קיטי, ויודעת בדיוק כמה כסף יש לה.
לילי אדר (רובי שטרן): בת 4 בתחילת הסדרה.
כיאה לבת של דוגמנית עבר, לילי מגיעה לגן הילדים כל יום לבושה בבגדי מעצבים ונעליים מיוחדות.
אפרת ספיבק (אליענה שכטר): ראש ועד ההורים.
אימו של יהלי, חבר של בתו של דורון.
אמא שדוגלת בערכים של בריאות וחופש, עצמאית ודעתנית אך לא תסרב לכרטיסים חינם לאטרקציות.
מאשה (תום אנטופולסקי): חברה של גבי גנור.
היפסטרית, מגה פמיניסטית ולוחמת צדק ושוויון חברתי.
בחורה עם שריון מברזל ולב רגיש.
היחידה שיש לה אומץ להגיד לדורון מה שכולם חושבים ונוגעת לו בנקודות הרגישות.
בסופו של דבר הם מגיעים להבנה והיא ועמינדב עוזרים לו להפתיע את בתו רומי ליום הולדתה.
עמינדב בריקמן (ניב מג'ר): חבר טוב של גבי גנור.
אושיית רשת, היפסטר, חובב תלבושות מיוחדות.
מנסה להתחבר לדורון אף על פי שיש הבדלים משמעותיים ביניהם.
חבר טוב של מאשה ומגיע יחד איתה לדירתו של דורון לאסוף את החפצים שגבי השאירה שם.
מוניק לוי (עמית מכטינגר): אמא של רועי, ילד בכיתה של נועה, פוגשת את דורון במהלך טקס רשמי של ילדי בית הספר.
מציגה את עצמה כאם חד הורית הסובלת מבעיות נפשיות שונות ומחשבות אובדניות.
רועי לוי (פטר קנולר): בנה של מוניק, וילד בכיתתה של נועה.
אבא של גבי (רמי שטרן) (עונה 1): אבא דואג, אך שומר על פני פוקר ולא מפגין רגשות.
באחד הפרקים הולך יחד עם דורון לבית המרקחת לקנות תרופה מיוחדת הנחוצה בעקבות מצב חירום.
פרק הבכורה של הסדרה שודר ב-29 באוקטובר 2016 בערוץ 10 והשיג 11.2% אחוזי רייטינג.
ממוצע הצפייה של העונה הראשונה הוא 7.7%.
נתונים ליום שידור הפרק האחרון של העונה הראשונה:
העונה הראשונה של מסובך רשמה כ-180,000 צופים והגדילה את ממוצע רצועת השידור בערוץ 10 ב-17%.
למעלה מ-430,000 צפיות נרשמו לתוכנית בדיגיטל 10, והיא מדורגת כאחת התוכניות הנצפות ביותר באתר ובאפליקציית ערוץ 10 ברבעון האחרון של 2016.
מסובך היא סדרת הדרמה הישראלית המדוברת ביותר ברשתות החברתיות נכון לשנת 2016.
מאז המיזוג, זכויות הסדרה עברו לידי רשת ומאז ספטמבר 2021 משודרת בשידורים חוזרים מדי לילה לאחר "היום שהיה" בערוץ 13.
מסוטליים (שם מדעי: Mesothelae) היא תת-סדרה של עכבישאים פרימיטיביים בהם יש רק משפחה אחת קיימת – הליפיסטידיים החיים בדרום-מזרח אסיה, ביפן ובסין.
כל שאר מיני העכבישים משתייכים לתת-סדרה אופיסתותלה, המפותחת יותר.
יצורים אלה בעלי שתי ריאות ובעלי שסע בשריונם באזור פטמות הטוויה (spinnerets) שלהם.
יצורים אלה בעלי רגליים גדולות ושעירות והם מזכירים מעט טרנטולות אך אינם קרובים אליהם.
קצות הגפיים בעלי טבעות צהובות.
הם חיים על קרקע היער וטווים קורים על הרצפה במרכז חור שהם יוצרים.
כשחרק או יצור אחר נוגע בקורים הם עטים עליו עם מצבטיהם הארסיים וגוררים אותו לחור.
בסרטים שונים רואים עכבישים פרהיסטוריים מהקבוצה בגדלים ענקיים אך אין הוכחות ממאובנים לדבר.
מסוספונדילוס (שם מדעי: Massospondylus; משמעות השם: "חוליות ארוכות יותר") הוא סוג של דינוזאור הקרוב לזאורופודים הענקיים שחי בתחילת היורה לפני 183–200 מיליון שנה בדרום אפריקה וגם בלסוטו וזימבבואה.
הוא קיבל את שמו ב-1854 מריצ'רד אוון, האיש שגם נתן שם לראשונה לדינוזאורים והוא מראשוני הדינוזאורים שקיבלו שם.
מאובנים מארגנטינה, הודו ואריזונה ששוערו כשייכים לסוג התפצלו לסוגים נפרדים.
דינוזאור זה חי בתור היורה והיה מאבותיהם של הזאורופודים הגדולים, אך הוא היה קטן מהם ודמה במראו לפלטאוזאורוס.
הוא הגיע לאורך 4–6 מטר ולמשקל של טון אחד.
היה לו ראש קטן ואת הצוואר הכי ארוך מבין כל הזאורופודומורפים המוקדמים ועל בהונותיו היו דרבנות חדים וחזקים ששימשו להגנה ולסישוף שורשים.
לא ברור כיצד הוא נע אך ייתכן שיכל להזדקף על שניים כדי להגיע לצמרות העצים.
ביציו של הדינוזאור מלמדות אותנו שלגוזליו לא היו שיניים והם כמעט ולא יכלו לזוז.
כנראה שכמו המאיאזורה הורי המסוספונדילוס דאגו לגוזליהם גידלו אותם וטיפלו בהם.
דינוזאור זה היה בעל מבנה שיניים פשוט יותר משל הזאורופודים וייתכן שלא היה צמחוני אלא גיוון באכילת חיות קטנות או נבלות והיה אוכל-כול.
בקיבתו נמצאו גסטרוליתים שסייעו לו לטחון את האוכל בקיבתו.
אויבו העיקרי בטבע היה הדרקוונטור (Dracovenator).
מסוספונדיליים (שם מדעי: Massospondylidae) היא משפחה של דינוזאורים מהקבוצה דמויי זאורופודים אשר התפתחה לזאורופודים הענקיים.
הם חיו בין הטריאס העליון ליורה התחתון.
בני משפחה זו היו מקרוביו של הפלטאוזאורוס האירופאי ושל האנצ'יזאורוס האמריקאי והם נמצאו באסיה, אפריקה, אמריקה הדרומית ואף באנטארקטיקה.
מבה גופם היה מוארך, בעל צוואר ארוך ורגליים דקות והם ניזונו בעיקר מעלים, אם כי ייתכן שהיו אוכלי כל.
ככל הנראה הם יכלו להזדקף על שתיים בשביל להגיע לענפים או כדי לעזור להם לרוץ ולהתגונן מטורפים.
מסולימולוס (שם מדעי: Mesolimulus) הוא סוג של פרוק-רגליים נכחד שחי בסוף היורה לפני 150.8-145.5 מיליון שנה.
מאובני היצור נמצאו בבוואריה שבגרמניה בצורה מושלמת והם דמו לאלה של סרטני הפרסה המודרניים.
מאובנים נוספים נמצאו בספרד, סיביר ולבנון אך לא ברור מאלה סוגים היו.
טביעות של חלק מיצורים אלה זוהו כטביעות של עופות או פטרוזאורים מאותה תקופה.
סוג נכחד זה דמה במראהו לזה של Limulus והיה עגלגל מעט עם זנב ארוך וגוף שהגיע לאורך 12 ס"מ והיה בעל עיניים קטנות, חלל שריון גדול באזור החזה ושורות רגליים קטנות מצידי הגוף.
הוא שוטט במימי היורה על קרקעית הים ושם צד יצורים קטנים יותר.
למרות שהיה יצור ימי הוא היה עולה להטיל ביצים על החופים, אולי בלילה.
מסוכנת הוא סרט קולנוע ישראלי, משנת 1998, בכתיבתו ובבימויו של שמי זרחין, עם גילה אלמגור ומשה איבגי בתפקידים הראשיים.
בסרט יש קטעי שירה וריקודים של מחזמר בשם "מסוכנת", בביצוע להקת שחקנים ובראשם גילה אלמגור.
הסרט זכה ב-7 פרסי אופיר לשנת 1998: על הבימוי (שמי זרחין), על הצילום (דוד גורפינקל), על העריכה (עינת גלזר-זרחין), על העיצוב האמנותי (אריאל רושקו), על התלבושות (רקפת לוי ודוד מרדכי), על המוזיקה (עדי כהן) ועל הפסקול (אלי ירקוני, ג'ון פורסל, ישראל דוד).
כמו כן, הסרט היה מועמד לעוד 6 פרסי אופיר: לשחקן הראשי (משה איבגי), לשחקנית הראשית (גילה אלמגור), לשחקן המשנה (נתן דטנר), לשחקנית המשנה (שרית וינו אלעד) ולתסריט (שמי זרחין).
צביה ישראלי (גילה אלמגור) היא שחקנית ותיקה ומוערכת, מופיעה כעת במחזה מתח מצליח בשם "מסוכנת" בתור פאם פאטאל למולו של אריק (עמוס לביא).
לפני שלוש שנים היא איבדה את בעלה, חתנה ובתה שהייתה בהריון בתאונת דרכים מחרידה, אך התאוששה וחזרה לשחק.
המחזה מצליח וכולם סוגדים לה ובעיקר הבמאי מיכה (נתן דטנר) החושק בה למרות הבדל הגילים הגדול ביניהם.
לאחר מסיבת ההצגה האחרונה של המחזה, צביה חוזרת לביתה ומגלה שם את ישראל (משה איבגי) שהיה נהג המשאית שגרם לתאונה, לאחר שהשלים שלוש שנים בבית סוהר וכעת חוזר לצביה ולא מרפה ממנה עד שתסלח לו.
היא מסרבת והוא עולה לגג בית סמוך, מבקש סליחה וכשהיא עדיין מסרבת, הוא משליך את עצמו ונפצע קשה.
לאחר מכן צביה משנה את יחסה כלפי ישראל ומתחילה לעזור לסעוד אותו, בתחילה בבית החולים ואחר כך בביתה בעזרת העוזרת שלה אתי (תמרה דיין).
ישראל מספר לה על ילדותו העשוקה והיא מרחמת עליו.
מיכה משכנע אותה לחזור לתיאטרון להפקת המחזמר "מסוכנת" המבוסס על המחזה והיא נענית לו אף על פי שאינה זמרת.
היא לוקחת את ישראל להצגה והוא מבקר אותה ואת המחזמר בביקורת קטלנית.
צביה עוקבת אחרי ישראל ומסתבר לה שכלל אינו משותק אבל היא ממשיכה ב"משחק" עד שמתברר שישראל קונה רהיטים בעזרת כרטיס האשראי שלה.
בהתקפת זעם היא משליכה אותו עם הכיסא מעל המדרגות, והוא נפצע ומאושפז שנית אך בורח מהאשפוז.
צביה מוצאת את ישראל על במת התיאטרון, חמוש באקדח ומטיח בה אשמה כי היא רצחה את בעלה ובתה בחניקה לאחר שהיו מאושפזים שבועיים ללא הכרה, כמו שניסתה לחנוק אותו.
צביה מכחישה את דבריו, והוא אוחז באקדח ובמקום לירות בה, יורה בעצמו.
שחקןתפקיד גילה אלמגור צביה ישראלי משה איבגי ישראל נתן דטנר מיכה יובל זמיר שחקן עמוס לביא שחקן שרית וינו אלעד שחקנית דרור קרן שוטר תמרה דיין אתי אלישבע מיכאלי לידיה, עובדת במה דודו טופז מראיין בטלוויזיה
מסוניקס (שם מדעי: Mesonyx; משמעות השם: "טופר אמצעי") הוא סוג של יונק קדום, בן לסדרה הקדומה מזוניכידים ולמשפחה מזוניכידיים.
הוא חי בתקופת האאוקן שבפלאוגן לפני 51 מיליון שנה.
סוג זה הוגדר בידי החוקר אדוארד דרינקר קופ ב-1872 ונכללו בו ארבעה מינים.
מרבית הממצאים התגלו באמריקה הצפונית (באזור של קולורדו, ויומינג ויוטה), אך כמה ממצאים התגלו בסין.
המסוניקס היה יונק טורף שגולגולתו הייתה באורך 42 סנטימטרים, אורכו 1.5 מטר ומשקלו 22.7–55 קילוגרם.
מבנה האצבעות שלו היה באמצע בין הפרסתנים המודרניים לבין מיני טורפים כמו כלביים והרגליים הותאמו לריצה מהירה.
ככל הנראה הוא ניזון ממפריטי פרסה קדומים שאותם הרג באמצעות נשיכה חזקה ביותר, שבוצעה באמצעות שרירים מגודלים מאחורי ראשו.
ככל הנראה הוא נכחד עם שינויי האקלים שהחלו בסיום האאוקן, אשר הכחיד את מיני הפרסתנים שחיו סביבו.
מסוכן כשרטוב הוא סרט מוזיקלי אמריקאי בצבעי טכניקולור משנת 1953, בבימויו של צ'ארלס וולטרס, עם אסתר ויליאמס ופרננדו לאמאס בתפקידים הראשיים.
הסרט התפרסם בגלל קטע מונפש של אסתר ויליאמס השוחה עם טום וג'רי של חברת ההנפשה האנה-ברברה.
זו ההופעה השנייה של טום וג'רי בסרטי עלילה, לאחר הרימו עוגן (1945).
לאמאס וויליאמס נישאו ב-1969 והם היו נשואים עד מותו ב-1982 מסרטן הלבלב.
קייטי היגינס (אסתר ויליאמס) היא הבת הבכורה במשפחת חוואים מארקנסו, משפחת היגינס – אבא היגינס (ויליאם דמרסט), אמא היגינס (שרלוט גרינווד), קייטי, סוזי (ברברה וויטינג) והיגינס הקטנה (דונה קורקורן).
המשפחה פותחת כל יום בשירה, בתרגילי התעמלות ושחייה בנהר הסמוך.
למקום מגיע סוכן נוסע של חברה שמשווקת משקה בריאות ומרץ בשם "ליקוופפ".
הוא מתרשם מהמשפחה ומציעה להם להשתתף בתחרות חציית תעלת למאנש בשחייה כמסע פרסומת ל"ליקוופפ".
כל המשפחה מגיעה לדובר אבל מסתבר שמרחק השחייה אינו 22 מיל אלא 42 בגלל הזרמים ואז כולם מוותרים פרט לקייטי.
היא חייבת לשחות כדי לעזור לאביה לקנות בכסף הפרס, פר לחווה.
קייטי שחוה כל יום כשווינדי מלווה אוה בסירת משוטים.
יום אחד בערפל היא מאבדת אתו ופוגשת בגבר צרפתי בסירה.
הוא מציג עצמו בתור אנדרה לאנט (פרננדו לאמאס), לוקח אותה ליאכטה שלו ומתחיל לחזר אחריה.
לסירתו של ווינדי עולה בערפל שחיינית צרפתייה בשם ז'יז'י (דניז דרסל) ובין שניהם מתפתח רומן.
אנדרה מתחיל לחזר בלהט אחרי קייטי.
כל המשפחה מגיעה לצרפת משם מתחילה השחייה ואנדרה מזמין את קייטי לבית משפחתו שם והם שוחים, שותים יין ונהנים.
זה פוגם באימוני השחייה שלה ווינדי לוחץ עליה להתאמן.
היא קרועה בין שני גברים שמושכים אותה לצדדים מנוגדים.
קייטי עייפה וחולמת שהיא שוחה ביחד עם טום וג'רי וחיות אחרות.
טום וג'רי מזרזים אותה לכוון דובר אבל התמנון מזמין אותה לשתיית יין ולא נותן לה לשחות היא נמשכת לשני הצדדים ומתעוררת.
התחרות מתחילה ואנדרה ומשפחת היגינס מלווים את קייטי ומעודדים אותה.
אנדרה תומך בה בחלק האחרון כשהיא באפיסת כוחות אך מצליחה להגיע לחוף על גליה ואז מתעלפת.
לבסוף – קייטי ואנדרה מתחתנים.
ז'יז'י ווינדי הם זוג וכל המשפחה חוזרת לארצות הברית בשמחה ושירה.
שם השחקן/יתשם הדמותהערותאסתר ויליאמסקייטי היגינספרננדו לאמאסאנדרה לאנטויליאם דמרסטאבא היגינסשרלוט גרינוודאמא היגינסברברה וויטינגסוזי היגינסדונה קורקורןהיגינס הקטנהג'ק קרסוןוינדי וויביסוכן נוסעדניז דרסלז'יז'ישחיינית צרפתייה
מסוף אור יהודה הוא מסוף אוטובוסים הממוקם באזור התעשייה הדרומי, ברחוב החרושת.
המסוף, שהוקם בין השנים 2006–2007, משרת את תושבי העיר ומפעיל קווי אוטובוס המקשרים אותה עם בקעת אונו, תל אביב ופתח תקווה.
מסוף אלוף שדה הוא מסוף אוטובוסים בעיר רמת גן הנמצא בסמוך למחלף אלוף שדה, שבקצה דרך אלוף שדה.
במסוף עוברים קווי אוטובוס רבים והוא מהווה מקום מרכזי להחלפת קווים, בעיקר מקווים העוברים על כביש 4 לכיוון תל השומר.
מסוף אורנית הוא מסוף אוטובוסים הממוקם במחלף שער שומרון בסמוך ליישוב אורנית בשומרון.
מהמסוף יוצאים קווי אוטובוס רבים המקשרים בין יישובי השומרון לבין גוש דן ואזור מרכז הארץ.
המִסַוֲּודֵּה (האות מ' בשווא נוטה לחיריק.
במקור: אַלְמִסַוֲּדֵּה) היא פנקס בית הדין של צנעא, המכיל תעודות, פסקי דין ושטרות של קהילת צנעא ושאר יהדות תימן.
פירוש המילה "מסוודה" בערבית הוא "שחורה", כלומר מה שכתוב בפנקס בית הדין הוא שמור וברור, כתוב "שחור על גבי לבן".
בשנות ה-40 של המאה ה-20 התכתב פרופ' יהודה רצהבי שהתגורר בארץ ישראל עם הרב יוסף קורח שהתגורר בצנעא.
כיום קיימים שני חלקים למסוודה:
הועתק בתימן על ידי מארי חיים חובארה בשנת ה'תרצ"ו (1936), לבקשת פרופ' יהודה רצהבי.
כתב היד נתרם לספרייה הלאומית.
הוכן לדפוס על ידי פרופ' יהודה ניני, ותורגם על ידי נסים בנימין גמליאלי.
יצא לאור על ידי המכון לחקר התפוצות של אוניברסיטת תל אביב בשנת ה'תשס"א (2001).
עותק ממנו נמסר לספרייה הלאומית.
מסוף אום אל-פחם הוא מסוף אוטובוסים מרכזי הממוקם בכניסה לעיר אום אל-פחם.
המסוף מהווה מוקד תחבורתי חשוב עבור תושבי העיר והאזור, וממנו פועלים קווי שירות מגוונים: קווים עירוניים המשרתים את שכונות העיר, קווים אזוריים ליישובי ואדי עארה, וקווים בין-עירוניים המחברים את העיר עם מטרופולין חיפה, אזור השרון, תל אביב וגוש דן, וכן עם יעדים בצפון הארץ.
קווים שעוצרים בצומת אום אל פחם
מסוגלים הוא מוסד טיפולי וחינוכי לילדים עם מוגבלות שכלית התפתחותית בתפקוד נמוך, הפועל בירושלים, באר שבע ובערים נוספות.
במוסד מטופלים בקביעות מאות תלמידים על הרצף האוטיסטי.
המוסד הוקם בשנת 2016 על ידי איש התקשורת אבי מימרן ובת זוגו מיכל, בשותפות עם ישראל רייסנר יו"ר עמותת שתילים, ונותן מענה למאות ילדים עם רמות שונות של אוטיזם, בדגש על תפקוד נמוך.
לאורך השנים שיתף הארגון פעולה עם ארגונים פרטיים וממשלתיים שונים למען זכויות האוטיסטים.
בשנת 2017 פעל הארגון לתמיכה בחוק שהוצע על ידי יאיר לפיד למען האוטיסטים, וכתוצאה מכך חברי קואליציה נמנעו מהצבעה כנגד החוק והחוק עבר.
ארגון מסוגלים מפעיל בירושלים מלונית חינמית לילדים ונערים על הרצף האוטיסטי וכוללת פנימייה, חדר אוכל, מרכז צפייה ומשחקיה.
במלונית מתארחים מדי שנה מאות ילדים ברמות תפקוד שונות לפרקי זמן קצרים וארוכים, כדי לאפשר לבני משפחתם לנהל חיי שגרה תקינים.
המלונית פעילה החל משעות סיום הלימודים ועד לבוקר שלמחרת, ובימי חופש היא פעילה לאורך כל שעות היממה.
רוב פעילות המלונית מתופעלת על ידי מתנדבי הארגון.
בנוסף הארגון עורך לאורך השנה נופשים למאות אימהות לילדים על הרצף האוטיסטי, וכן ימי עיון ולמידה ומפגשי תוכן וייעוץ חינוכי עם אנשי מקצוע.
בימי החופש הגדול ובמועדי השנה עורך הארגון נופשונים למאות ילדים ונערים על הרצף האוטיסטי, בהם הילדים נלקחים לפעילויות ואטרקציות ושנות, לצורך פינוי זמן למנוחה לבני משפחותיהם.
בין היתר נערך נופשון בחגי פסח, סוכות חנוכה ובחופשת יולי-אוגוסט.
בשנת 2020 קיים הארגון נופשון ליותר מ-400 ילדים.
בנוסף הארגון מפעיל מספר אנשי מקצוע וחשמלאים ושיפוצניקים אשר מתמחים בהתאמת בתים פרטיים ומוסדיים לאירוח ילדים על הרצף האוטיסטי ובעלי תפקוד נמוך, כגון הגבהת ומיגון שקעי חשמל, מנגנוני נעילת ברזים, דלתות, חלונות ועוד.
כמו כן הארגון פועל מול גורמים ממשלתיים כדי לקדם הקמה של מנהלת ממשלתית לטיפול באנשים עם מוגבלות, שתרכז את צורכיהם בין משרדי הממשלה השונים.
מסונגה היא עיירה המשמשת כבירת מחוז צפון־מזרח בבוטסואנה.
נכון לשנת 2011, אוכלוסייתה מונה 5,696 תושבים.
העיירה ממוקמת בגובה של 1,180 מטרים מעל פני הים, כ־15 קילומטרים מדרום לגבול עם זימבבואה, כ־60 קילומטרים מצפון לפרנסיסטאון וכ־470 קילומטרים מצפון־מזרח לגאבורונה, בירת המדינה.
את העיר משרת כביש משני המתחבר לכביש המתחיל בבולאוואיו בזימבבואה, ממשיך לפרנסיסטאון ולגאבורונה ומשם לפרובינציה הצפון־מערבית בצפון דרום אפריקה.
ישנן דרכים משניות נוספות המקשרות בין מסונגה לבין מאון וגנזי.
מסוף בני ברית (או המסוף הצפוני) הוא מסוף אוטובוסים תפעולי הממוקם ברובע ב' בשדרות בני ברית, במפגש עם רחוב מורדי הגטאות.
המסוף נמצא בסמוך למספר מוקדים מרכזיים: פארק בן-גוריון, המכללה האקדמית להנדסה סמי שמעון (SCE), אצטדיון הסינתטיקו, סטאר סנטר ומרכזון רובע ג'.
המסוף הוקם במסגרת מיזם מערכת האוטובוסים המהירה (BRT) של אשדוד, Ashdod Metro Bus (מוכר גם בשם Reway), ונפתח לציבור ב-2022.
בנובמבר 2012 נבחרה אשדוד על ידי משרד התחבורה כעיר מודל עתידית לתחבורה ירוקה.
בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר.